1984, november Kelet-Berlin.
Megállni. Tekintet a padlón.
Tovább.
Az Állambiztonsági Minisztérium vizsgálati fogháza.
A megszólítás: Százados úr.
Tessék.
Üljön le!
A kezét tegye a combja alá. Tenyérrel lefelé.
Nos, mit tud nekünk mondani?
Nem csináltam semmit. Nem tudok semmit.
Nem tud semmit, nem csinált semmit...
Tehát azt hiszi, hogy mi kedvtelésből
- ártatlan polgárokat csukunk le? - Nem, én...
Ha ezt feltételezi, akkor már
ennek alapján jogunk lenne lecsukatni magát.
Hadd segítsünk rá egy kicsit az emlékezetére, 227-es őrizetes.
Az ön barátja és szomszédja, Dieter Pirmasens,
szeptember 28-án disszidált az NDK-ból.
Okunk van feltételezni, hogy segítettek neki.
Én erről nem tudok semmit. Nem mondta nekem, hogy le akar lépni.
Csak a munkahelyemen tudtam meg.
Mondja el nekem kérem, mit csinált szeptember 28-án.
- Már jegyzőkönyvbe vették. - Mondja el még egyszer!
Sétálni voltam a gyerekeimmel a treptowi parkban.
Találkoztam egy régi barátommal Kirchnerrel.
Felmentünk a lakására, és késő estig zenét hallgattunk.
Van telefonja. Hívja fel! Igazolni fog engem.
Szívesen megadom a számát!
Országunk ellenségei arrogánsak. Jegyezzék ezt meg!
Türelmesnek kell lennünk velük. Körülbelül negyven órán át.
Előre tekerem a szalagot.
...aludni szeretnék...
hagyjanak aludni, kérem!
A kezét tegye a combja alá!
Mondja el nekem még egyszer, mit csinált szeptember 28-án.
Kérem,
csak egy órát, csak egy kicsit... hadd aludjak!
Mondja el még egyszer, mit csinált azon a napon!
Miért kell ilyen sokáig ébren tartani? Hiszen ez embertelen.
Egy ártatlan fogoly óráról órára dühösebb lesz, mivel
igazságtalanság történik vele. Tombolni és kiabálni kezd.
De aki bűnös, az egyre nyugodtabbá válik,
ahogy telik az idő. Hallgat vagy sírva fakad.
Tudja, hogy jogosan tartják fogva.
Ha ki akarják deríteni, hogy valaki bűnös-e,
addig kell vallatni, amíg nem bírja tovább.
... Max Kirchnerrel...
Felmentünk a lakására,
és késő estig zenét hallgattunk.
Van telefonja. Hívja fel!
Igazolni fog engem.
Feltűnik önöknek valami a vallomása kapcsán?
Mindig ugyanazt mondja.
Szó szerint ugyanazt mondja, mint az elején.
Aki igazat mond, átfogalmazhatja a mondandóját.
És meg is teszi.
De aki hazudik, betanulja, mit kell mondania,
és nagy lelki nyomás alatt ismételgeti azt.
A 227-es hazudik. Két fontos bizonyítékunk van.
Növelhetjük a nyomást.
Ha nem mondja meg, ki segített a szökésben,
még ma éjjel letartóztatom a feleségét.
Jan és Nadja állami nevelőintézetbe kerülnek. Ezt akarja?
Ki segített a szökésben?
- Glaske... - Ismételje meg! Hangosabban!
Glaske... Werner Glaske.
Werner Glaske.
Csöndet!
Figyeljenek!
Meg tudja valaki mondani, hogy mi ez?
Ez a szagkonzerv a kutyáknak.
Minden kihallgatáskor szagmintát kell venni.
Sose feledkezzenek meg róla!
A foglyok, akiket kihallgatunk, a szocializmus ellenségei.
Ezt sose felejtsék el! Viszontlátásra!
Ez jó volt. Igazán jó volt!
Emlékszel? Húsz évvel ezelőtt még mi ültünk itt az iskolapadban.
Képzeld, felkínáltak nekem egy professzori állást!
Az életben mindegy, jók voltak-e a jegyeid.
- Bár az enyémek nem voltak rosszak. Hála neked. - Miről van szó?
Miért gondolod, hogy hátsó szándékom van?
- Csak a színházba akarlak meghívni. - Színházba.
Megtudtam, hogy Hempf miniszter ma este színházba megy.
A kulturális részleg vezetőjeként jó lenne, ha ott lennék.
Hétkor kezdődik. Induljunk el!
A MÁSOK ÉLETE
Bruno Hempf miniszter, egy óránál. A földszinten.
Korábban ő is az Állambiztonsági Minisztériumnál dolgozott,
és jól kitakarított a színházakban.
Georg Dreyman, a szerző.
Pont az az arrogáns típus, akitől óva intem a tanítványaimat.
Arrogáns, de párthű. Ha mindenki ilyen lenne, ránk nem volna szükség.
Ő az egyetlen írónk,
aki semmi gyanúsat nem ír, mégis olvassák Nyugaton.
Szerinte az NDK a legszebb ország a világon.
Figyelj csak!
Ó, gyermekem, mi lelt? Újabb látomás?
- Beszélj, Márta! - A te Artúrod...
halott!
Artúr! Nem lehet, hogy ez egyszer tévedsz?
Nem nővérem, higgy nekem!
Elragadta a halál.
Összezúzta a nagy kerék.
Látom,
de bárcsak ne kellene látnom!
Miért nem kímél meg ettől az ég?
Elena,
menj haza, és ölts gyászruhát!
Én majd befejezem a műszakodat.
Na, hogy tetszett? Jó író ez a Dreyman.
Szerintem figyeltetni kéne.
Figyeltetni? A tanítás árt az ösztöneidnek, Wiesler.
Én vállalnám a megfigyelést.
Hidd el, hogy tiszta! Még Hempf is eljött a premierre.
Ha őt figyeltetjük, csak magunknak ártunk. Lemegyek.
A szerelem arcai
Sok jót hallottam a munkájáról.
Azt mondják, a kultúra jó kezekben van.
Gyakran emlegetik önt a pártban.
Mi vagyunk a párt kardja és pajzsa. Ezt soha nem felejtjük el.
Mit gondol róla?
Georg Dreymannról?
Talán...
Talán mi?
Talán nem is olyan tiszta, mint amilyennek látszik.
Grubitz!
Ezért jutottunk mi a csúcsra! Egy átlagos Stasi-tökfej
azt mondaná: "Ő a leghűségesebb írónk!
Teljesen lojális a párthoz!" De mi mélyebbre látunk!
Maga még sokra fogja vinni, Grubitz!
Valami nincs rendben ezzel az emberrel. Érzem.
Csütörtökön születésnapot tartanak nála.
Néhány gyanús alakot is meghívott. Hausert is.
Poloskázza be a lakást! Csak diszkréten.
A és B intézkedések. Csak a lakásában.
A legfelső szinten is vannak barátai.
Senki nem tudhat az akcióról, amíg nem találunk valamit.
De ha talál valami bizonyítékot ellene, lesz egy nagyon
befolyásos barátja a Központi Bizottságban.
Miniszter elvtárs, kellemes estét!
Miért bámul ez minket?
Egyáltalán mit keres itt?
Szerintem szerelmes beléd.
Kérem, engedjék meg nekem,
hogy tószttal köszöntsem a művészeket!
Egy nagy szocialista, már nem emlékszem, ki volt, azt mondta:
A költő a lélek mérnöke.
Georg Dreyman országunk egyik legjelentősebb mérnöke.
- Igazán bájos a hálótársad! - Paul!
És köszöntöm Christa-Maria Sielandot!
Ő az NDK legszebb gyöngyszeme, itt nem tűrök ellentmondást.
Tehát emeljük poharunkat Christa-Maria Sielandra!
Éljen! Éljen! Éljen!
Egy ilyennek nem szabadna ünnepelnie téged!
Kérlek, maradj mellettem!
És most szóljon ismét a zene!
Szabad?
- Hogy tetszett önnek a beszédem? - Nagyon köszönöm!
Nekem is tetszett a darabja. Tényleg jó volt!
A lélek mérnöke... Sztálin volt az, aki ezt mondta.
Tényleg?
Én is szeretek provokálni, Hauser úr!
Csak én tudom, meddig mehetek el, nem úgy, mint ön.
Én olyan vagyok, mint Dreyman, aki tudja, hogy a pártnak
kellenek a művészek, de a művésznek még jobban kell a párt.
Ha politikáról fognak beszélni, én inkább táncolok.
- Szívesen táncolok önnel! - Már késő!
Tudja, én régóta figyelem a színház szakmai fejlődését.
Épp a megfigyelés volt a szakmája, nem?
- Paul! - Semmi gond! Régóta ismerjük egymást.
Schwalber! Maga is nagyon jó munkát végzett.
Dreyman, örülök, hogy ilyen rendezőkkel dolgozik.
Nem mindig volt ez így.
Jerskára gondol?
Úgy érzem, túl keményen ítélték meg őt.
Talán néhány kijelentésével valóban túl messzire ment.
De képzelje magát az ő helyébe, ön, mint úriember!
Jerska nem vonatja vissza az aláírását a nyilatkozatáról.
Hempf elvtárs. Ő bármelyik nyugati színházban is dolgozhatna.
De nem akar átmenni. Mert hisz a szocializmusban.
- Amióta tiltó listára... - Tiltó listára?
Nálunk ilyesmi nem létezik.
Óvatosabban válogassa meg a szavait!
Hempf elvtárs, bizalmasan mondom önnek:
A darabjaim Schwalber rendezésében nem állják meg a helyüket.
Szükségem van Jerskára.
Úgy érzem, túl keményen bántak vele.
Nem hiszem.
De pont ezt szeretem a maga darabjaiban.
Hogy hisz a jó emberekben.
És hiszi, hogy az emberek megváltoznak.
De Dreyman, maga akárhányszor is ír erről
az emberek nem változnak.
És különben hogy van Jerska?
Reméli, hogy nemsokára lekerül a tiltó...
...hogy újra dolgozhat.
Remélhet?
Persze hogy remélhet! Amíg csak él! Vagy még tovább.
Hisz tudja, a remény hal meg utoljára.
A stáb holnap készen áll az operatív technika felszerelésére.
Csütörtökre legyen kész minden!
Különben szabad kezet kapsz. Menni fog a dolog?
Jó éjszakát!
... és a baromfitenyésztők számára is...
... A 10. pártkongresszus gazdasági célkitűzései...
Mennem kell, különben a barátnőm haragudni fog.
A barátnőd?
Hát jó, játsszunk tovább!
Húsz perc.
- Tessék... - Meineke asszony.
Ha egy szót is szól bárkinek, Mascha holnap repül az egyetemről.
Megértette?
Igen.
Meineke asszony kapjon ajándékot együttműködése elismeréseként.
Már megint csütörtök van?
Hogy rohan az idő! De nem is baj.
- Hogy vagy? - Egész jól.
Nem mindig ilyen hangosak.
Tudom, csak csütörtökönként.
Igen.
Hiányoltunk a premieren.
Netán volt valami jó ötlete Schwalbernak?
Ami jó volt, azt tőled lopta.
Legalább így elevenen maradok.
Nem bírom már elviselni ezeket a kövér,
kiöltözött embereket a premiereken.
Azt akarod mondani, hogy korábban nem beszéltem így?
De talán az a régi Jerska nem volt az igazi énem.
Mindig barátságos voltam, mert elkényeztetett a siker.
Amit a káderek nagylelkűségének köszönhettem.
De már nem panaszkodom sokáig.
A következő életemben
én is író leszek.
Egy sikeres író, aki mindig írhat.
Mint te.
Mit ér egy rendező, ha már nem rendezhet?
Egy filmes film nélkül, egy molnár liszt nélkül.
Semmit sem ér.
Semmit.
Albert, a premieren ott volt a miniszter, Hempf.
Beszéltem vele a tiltó listáról.
Azt mondta, van okunk a reményre.
Komolyan. Egészen konkrétan.
Valóban?
Ez jó.
Olcsó grúz bor, Jerska pincészet.
És eljön ma este? A szent alkoholista?
Elfelejtettem megkérdezni.
Te erős vagy. És nekem így van rád szükségem.
Ne engedd, hogy Jerska megfertőzzön!
- Ő a barátom. - Te meg az én barátom vagy.
Úgy néz ki, mintha 50 éves volnék.
Pedig még csak negyven vagyok.
Ne felejtsd el, hogy azt ígérted,
ma felveszel egy nyakkendőt!
Szívesen, de nincs nyakkendőm.
Bon anniversaire!
- Egy nyakkendő? - Te mondtad, hogy nem kérsz könyveket.
Vagy meg se tudod kötni, te munkás-költő?
Hogy én?
Nyakkendőben születtem.
Saját erőmből szabadultam meg a polgári kötelékektől.
A kedvemért ma vedd újra magadra a kötelékeket!
Megkötni egy nyakkendőt... mi sem egyszerűbb...
Meineke asszony be tudna jönni egy pillanatra?
Ugye, tud nyakkendőt kötni?
El se tudja képzelni, milyen hálás vagyok!
Nem érzi jól magát?
De igen, jól vagyok!
Kész?
Csodálatos! Tökéletes!
Jobb nem is lehetne!
De ez maradjon a mi titkunk! Ugye, tud titkot tartani?
Igen.
Tényleg azt hittem, hogy nem tudod megkötni.
Nem szoktad eltitkolni a képességeidet.
Nem is sejted, mi minden van még a tarsolyomban!
Megjöttek!
A drága szomszédaink megint bezárták a kaput. Lemész?
Igen, megyek.
Maestro, az ajándékaink!
De hát direkt kértem, hogy ne hozzatok könyveket!
Nézd csak meg!
- Kértek valamit inni? - Ásványvizet.
- Én egy vodkát kérek. - Hozom.
Miért ücsörög Albert ott egyedül?
Nem akar velünk beszélgetni. Elküldött minket.
Én is hoztam neked valamit.
Tényleg azért jöttél, hogy itt olvass?
Mégiscsak Brecht!
Szélhámosnak érzem magam itt az emberek között.
Szélhámos? Albert, ugyan már!
Ne beszélj butaságokat!
Tudod, hogy csodálunk téged!
Mindenki csodál téged!
Olyasmi miatt, amit tíz éve csináltam.
És amire ma valószínűleg már nem volnék képes.
Ó, a kedvenc rendezőm! Várj csak, volna egy kérdésem!
Magyarázd el, kérlek, hogyan kerültél te erre a posztra?
Ó persze, tehetséges vagy! Persze!
De mit tettél még, hogy ide kerülhess?
Mindenki tudja, hogy a Stasi-nál vagy!
Ez felháborító rágalmazás!
- Paul! - Tessék?
Bocsásson meg, a barátom túl sokat ivott!
- De hát te is tudod, hogy a Stasi-nál van! - Nem, Paul.
Nem tudom!
Olyan idealista vagy, hogy szinte közéjük tartozol.
Tudod, az ilyenek tették tönkre Jerskát!
A spiclik, az árulók és a megalkuvók!
Ha nem határolódsz el, nem vagy rendes ember!
Ha majd tenni akarsz valamit, keress meg!
Különben nem kell találkoznunk a jövőben.
Elég rossz ízlése van a barátaidnak!
Igazságtalan vagy! Például ez a hátvakaró igazán szép!
Ez egy salátás-villa.
Akkor is szép!
És nézd meg ezt! Ezzel írom majd a következő darabomat!
Neked sincs ízlésed!
Némely dologban azért van!
Ezt Jerskától kaptam.
Ő persze könyvet hozott!
Szonáta egy jó emberről
'Lazlo' és CMS kibontják az ajándékokat.
Utána feltehetőleg közösülnek.
Elkésett.
Elnézést, százados úr, a forgalom miatt késtem!
Biztosan magával is előfordult már.
Nahát! Ezek már a lényegre tértek! Hihetetlen!
Ezek a művészek! Mindig csak ezen jár az eszük!
Ezért szívesebben figyelek meg
művészeket, mint papokat vagy békeharcosokat!
Holnap délelőtt 11-kor itt leszek.
Albert Jerska, "Engerling"
Wiesler, alapos vagy, mint mindig.
Kikerestetem neked az aktát. Gyere, menjünk ebédelni!
A BSG röplabdacsapat edzése 19.00 órakor kezdődik
Rég nem voltál már itt. Ez a vezérkari asztal.
Valahol el kell kezdeni a szocializmust.
A múltkor rákérdeztél egy autó rendszámára,
ami Sieland asszonyt éjjel hazavitte.
Hempf miniszter úr autójáról van szó.
Vezető elvtársakat nem rögzíthetünk a jelentésben, Wiesler.
Kihúztam a jelentésedből.
Mostantól csak szóbeli jelentést adj ezzel kapcsolatban!
Tehát segítünk egy KB-tagnak félretolni az útból a riválisát.
Mondanom sem kell, mit jelenthet
mindkettőnk karrierje szempontjából,
ha találunk valamit ellene.
Ezért léptünk szolgálatba?
Emlékszel még az eskünkre? Mi vagyunk a párt pajzsa és kardja.
A párt végül is a párt tagjait jelenti.
És ha magas a rangjuk, annál jobb!
Van egy új viccem!
Honecker reggel bemegy az irodájába,
kinyitja az ablakot, és azt mondja...
Mi van?
Elnézést! Én csak...
Kérem, kérem, kolléga,
miért ne nevethetnénk a pártfőtitkáron?
Valószínűleg úgyis ismerem már ezt a viccet.
Mondja csak el nyugodtan!
Tehát...
Honecker... Tehát a pártfőtitkár elvtárs
meglátja a Napot, és azt mondja: Jó reggelt, kedves Nap!
Jó reggelt, kedves Nap! Így?
Mire a nap: Jó reggelt, kedves Erich!
És délben Erich megint odamegy az ablakhoz: Jó napot, kedves Nap!
És a Nap válaszol: Jó napot, kedves Erich!
Este ismét odalép az ablakhoz, és azt mondja:
Jó estét, kedves Nap! De a Nap nem felel.
Tehát Erich megkérdezi: Mi a baj, kedves Nap, miért nem felelsz?
Mire a Nap: Nyald ki a seggem, én már Nyugaton vagyok!
Neve? Beosztása? Melyik osztályon dolgozik?
Hogy én?
Stigler.
Alhadnagy. Az M osztályról.
Ugye, sejti, mit jelent a karrierje szempontjából, amit tett?
Kérem... alezredes elvtárs...
kérem... én csak...
Csak gúnyt űzött a pártból!
Ez államellenes izgatás volt. És nyilván csak a jéghegy csúcsa!
Jelenteni fogom a miniszteri irodán.
Csak vicceltem!
Jó volt, nem? A magáé is jó volt!
Tudok még jobbat!
Mi a különbség Honecker és egy telefon között?
Semmi. A kagylót visszaakasztjuk, és Honeckert is fel kéne...
- Velünk jössz? - Nem, haza kell mennem.
Fázol?
Christa, megfeledkeztél a csütörtöki randevúnkról.
Vagy a költődnek két születésnapja volt egymásután?
Gyere, szállj be!
Te nem tudod, mi a jó neked!
De ne félj,
majd én vigyázok rád!
Mondd, hogy nincs erre szükséged!
Csak mondd, hogy nem akarod, és azonnal elengedlek!
Találkám van...
Mit gondolsz, hová viszlek?
Hisz hozzá viszlek!
Legalább hamarabb odaérsz!
Ideje, hogy megtudja a keserű igazságot.
Igen...
Ezek az idióták!
Jövő csütörtökön a Metropol-ban.
Indulhatunk.
Christa!
Csak szorosan ölelj át!
Jó estét, százados elvtárs!
Már megint öt percet késett!
Jó estét. 11. emelet, jobbra.
Már itt vagyok.
Hogy jutott be a az épületbe?
Több államvédelmis fiú is lakik itt a házban.
Azt hiszem, nálad még soha nem voltam.
Szerintem sem.
Na, jólesett?
Maradj... még egy kicsit...
Nem lehet. Félkor vár a következő kuncsaft.
Időre dolgozom.
Fél kettőre? Már úgysem ér oda.
De, odaérek, ne aggódj!
És legközelebb hosszabb időre rendelj meg! Szia!
Georg, hallottad, mi történt Hauserrel?
Nem. Mi történt?
Nem kapott útlevelet. Ugrott a nyugati előadóútja.
Csodálkozol?
Amilyen arrogánsan viselkedik, számíthatott erre.
Vagy te kiengednéd a helyükben?
"Lazlo" egyetért azzal, hogy Hauser kiutazási tilalmat kapott."
Nem láttad a Brecht kötetet?
- Tessék? - A Brecht kötetet.
Nem tudom, hol van.
Furcsa, biztos voltam benne...
Szeptember volt, kéklő szeptember és csönd,
Kis szilvafácska nyúlt fejünk fölött.
Ott tartottam halvány, csöndes szerelmem,
Mint drága álmot, karjaim között.
A bűvös nyári égen a magasban,
Rég észrevettem már, felhőcske állt.
Fénylőfehéren és fönt, mérhetetlen,
Midőn felnéztem, eltűnt, messzeszállt.
- Tessék. - Itt Wallner.
Mi történt?
Georg, Jerskáról van szó.
Meghalt. Tegnap este felakasztotta magát.
Georg?
Most leteszem...
Szonáta egy jó emberről
Tudod, mit mondott Lenin az Apassionata-ról?
Képtelen vagyok meghallgatni, mert nem tudom befejezni a forradalmat.
Ha valaki hallotta ezt a zenét,
úgy értem, valóban hallotta,
lehet az a valaki még rossz ember?
Te tényleg a Stasi-nál vagy?
- Tudod egyáltalán, hogy mi az a Stasi? - Igen.
Apukám azt mondta, rossz emberek, akik börtönbe zárnak másokat...
Igen, és hogy hívják az...
Kit?
A labdádat? Mi a labdád neve?
Milyen furcsa vagy. Egy labdának nincs neve.
Minden a helyén van, miniszter elvtárs. A legújabb technika,
minden villanykapcsoló alatt, még a vécében is.
Azt mondta, talál ellene valamit, hát találjon valamit!
Nem ajánlanám magának, hogy csalódást okozzon nekem!
És most tűnjön el!
Nowack, mostantól megfigyeli Christa-Mariát.
Minden percéről, amit nem velem tölt, beszámol nekem! Értette?
Nem adtuk meg Hausernak a kiutazási engedélyt a konferenciára.
Talán ettől megindul valami. Ezek ketten nagyon jó barátok.
És hogy halad a miniszter CMS-szel?
Holnap találkoznak, ha jól figyeltem meg a ritmust.
Ez nagyon jó. Mindketten sokat nyerhetünk ezen a szerelmi ügyön.
De sokat veszíthetünk is. Ezt ne feledd!
Régebben csak két dologtól féltem.
Hogy egyedül maradok, és hogy nem tudok többé írni.
Albert halála óta nem érdekel az írás és a többi ember sem.
Most már csak attól félek, hogy téged elveszítelek.
De ma este nem szabad félned.
- Csak néhány órára megyek el. - Hová?
Egy barátnőmmel találkozom, aki épp a városban van.
Valóban, Christa?
Valóban?
Mit képzelsz?
Tudok mindent.
Tudom, hová akarsz menni.
És arra kérlek: Ne menj!
Nincs rá szükséged!
Tudok a gyógyszerekről is,
és arról, hogy nem bízol a tehetségedben.
De legalább bennem bízz,
Christa-Maria!
Nagyszerű színésznő vagy!
Én tudom!
És a közönséged is tudja!
Nincs rá szükséged!
Maradj itt!
Ne menj el hozzá!
Ne menjek?
Nincs rá szükségem?
Nincs szükségem erre az egész rendszerre sem?
És te?
Neked sincs rájuk szükséged? Sőt, neked a legkevésbé.
Mégis lefekszel nekik.
Miért teszed? Mert téged ugyanúgy tönkretehetnek.
Hiába vagy tehetséges.
Ők döntik el, mit szabad játszani.
Ki játszhat, és ki rendezhet.
Te sem akarod úgy végezni, mint Jerska. És én sem.
És emiatt megyek most el.
Sok mindenben igazad van.
Nekem is meg kellene változnom.
De kérlek, könyörgök.
Ne menj el!
Na, főnök, pontosan érkeztem?
Hadd találgassak, mit csinálnak éppen...
Na, jöjjön, átveszem! Nem várhatom, hogy miattam túlórázzon.
"Ne menj ki ezen az ajtón."
Hová akar menni?
Egy régi osztálytársnőjével találkozik.
A részletes jelentést elolvashatja holnap. Meg tudom írni.
Jó éjszakát!
Mit bámulsz?
Egy pohár szódát kérek.
Nem, inkább... egy vodkát.
Duplát!
Még egyszer ugyanezt!
Hozzon nekem egy konyakot, kérem!
Asszonyom!
Kérem, hagyjon! Egyedül szeretnék lenni.
Sieland asszony!
Ismerjük egymást?
Ön nem ismer engem, de én ismerem magát.
Sok ember szereti önt, mert olyan, amilyen.
- Egy színésznő sosem olyan, amilyen. - De maga igen!
Láttam magát a színpadon.
Ott sokkal inkább önmaga volt,
mint most.
Tehát maga tudja, hogy én milyen vagyok?
Hisz én vagyok a maga közönsége.
Mennem kell.
Hová megy?
Egy régi osztálytársnőmmel találkozom...
Látja, most éppen egyáltalán nem volt önmaga.
Nem?
Nem.
Tehát maga nagyon jól ismeri ezt a Christa-Maria Sielandot.
Mit gondol:
Képes lenne fájdalmat okozni valakinek, aki imádja őt?
Képes lenne eladni magát a művészetért?
A művészetéért? De hisz az már az övé.
Ez rossz üzlet volna!
Ön igazán nagy művész!
Nem tudja ezt?
Maga pedig egy jó ember.
Amikor átvettem a műszakot, 'Lazlo' és CMS arról vitatkoznak,
hogy CMS elmenjen-e találkozni az osztálytársnőjével.
Végül elmegy.
Úgy tűnik, 'Lazlo' emiatt elkeseredik.
Azonban kb. 20 perc múlva CMS visszatér.
Mindkettőnk meglepetésére.
'Lazlo' nagyon boldog.
Heves intim jelenet következik.
CMS azt mondja: Most már soha nem megy el.
'Lazlo' pedig többször megismétli:
Most már lesz hozzá erőm! Tenni fogok valamit!
Valószínűleg úgy érti, hogy írni kezd egy új színdarabot.
Ugyanis az elmúlt hetekben nem ment neki az írás.
Hogy CMS mire célzott, az nem világos. Talán
arra, hogy ezentúl többet törődik majd a háztartással.
Az éjszaka további része nyugodtan telik.
Százados elvtárs... én csak...
még ő is alszik...
Jó a jelentés.
Komolyan?
Nem tudtam, hogy ennyire rossz állapotban van.
Én sem.
Egy férfi, aki már odaát van.
A Központi Statisztikai Hivatal a Hans Beimler utcában
mindent megszámol, és mindent tud.
Hány cipőt veszek évente: 2,3.
Hány könyvet olvasok: 3,2.
És hány tanuló kap évente kitűnőt az érettségin: 6347.
De van valami, amit nem tartanak számon,
talán azért, mert ez a szám még a bürokratáknak is fájna.
És ez az öngyilkosok száma.
Ha odatelefonálunk, és megkérdezzük,
hány embert kergetett halálba az elkeseredés
az Elba és az Odera között, akkor a szám-orákulum
hallgatni fog. De feltehetőleg feljegyzik a nevünket, és
jelentik a Stasi-nak. A szürke férfiaknak, akik
országunkban a biztonságról és a boldogságról gondoskodnak.
Országunkban 1977-ben szüntették be az öngyilkosok számlálását.
Ön-gyilkosok, így hívták őket.
Pedig ennek semmi köze a gyilkossághoz.
Nem vérszomjas, nem szenvedélyes tett.
Csak halál. A remény halála.
Amikor 9 éve abbahagytuk a számlálást,
csak egy ország volt Európában,
ahol még több volt az öngyilkosság: Magyarország.
Aztán rögtön mi következtünk, a reálisan létező szocializmus országa.
Ezen számolatlan halottak egyike Albert Jerska,
a nagy rendező.
Róla akarok mesélni...
Megpróbáltam statisztikákat szerezni...
...de a Stasi sokkal jobb munkát végez, mint hinnénk.
Amilyen hülye vagyok, itt gyakoroltam az előadásomat.
Azóta nagyon megkedveltem a popzenét.
Átmehetünk hozzánk.
15 óra, Pankow, Emlékmű
Itt elég biztonságos?
Ő az én személyes testőröm. Úgy hívom, Rolf.
Valószínűleg tényleg ez is a neve.
Mondjad!
Tessék!
- És ezt meg akarod jelentetni? - Nyugaton, a te segítségeddel.
Segítesz?
- Elmondtad Christának? - Nem.
Jó, segítek. De csak akkor, ha továbbra is eltitkolod.
- Tessék? - Csak őt védjük ezzel, Georg.
Ez jó lenne a Spiegel-be. Az egyik szerkesztő jó barátom.
Gregor Hessenstein. Ismered?
- Személyesen nem. - Meg kell ismerned.
De nem publikálhatod a saját neveden.
Kivéve, ha kifejezetten vágysz egy 48 órás kihallgatásra.
Fázok.
Menjünk mégis hozzám?
Engem nem hallgat le a Stasi!
Margot Honecker jó barátja vagyok.
- Állami kitüntetésem is van! - Második fokozat.
Az én lakásom tiszta, hidd el!
Valahogy meg kellene bizonyosodni róla.
Van egy ötletem, hogyan ellenőrizhetnénk.
Ismeritek a nagybátyámat, Frankot,
aki át szokott jönni Nyugat-Berlinből
a nagy Mercedes-szel.
Hauser úr, nekem ez nagyon veszélyesnek tűnik.
Egyetértek Georggal. Hogy kiszedi a hátsó ülést,
és ott bújtatja el Pault... tényleg nem tudom...
Higgyétek el, fiúk, nem néznek be alá!
Megnézik a tengelyeket, megzörgetik a kipufogót, és már mehetek is!
És Paul odaát lesz. Nem túlságosan okosak a határőrök.
Felesleges aggódni.
Hol szokott átmenni?
Heinrich Heine utca. Mindig ott megyek át.
Már ismernek a srácok, egész jól összehaverkodtunk.
Higgyétek el, két óra múlva telefonálok sörrel a kezemben,
és közlöm a jó hírt, hogy Paul odaát van!
- És mi a helyzet Paul árnyékával? - Rolf?
Rolf, Rolfika... ő azt hiszi, hogy Paul otthon van.
De most mennem kell, nehogy a fiú megfulladjon a kocsiban.
Kár lenne érte, ugye?
OK, minden jót!
Még sört?
Heinrich Heine utca, határátkelőhely.
Ki beszél?
Halló?
Nem szólt bele...
Még most az egyszer, barátocskám.
- Dreyman. - Ahogy megígértem: Paul ideát volna.
Ó, és egyáltalán nem volt ellenőrzés?
Semmi különös, csak a szokásos. Nem olyan veszélyesek a fiúk.
Mondom, már ideát volna.
Hát, nagyon köszönjük, Hauser úr, hogy megtette ezt.
Nincs mit.
- Hiszen nem volt semmi kockázat. - Hát az is igaz.
- Akkor viszlát legközelebb! - Csaó!
Mit mondunk, ha valaki megkérdezi, mit csinálunk mi itt együtt?
Hát akkor azt mondjuk, hogy...
hogy... színdarabot írunk közösen.
Az NDK 40. évfordulójára.
Igen.
Bizonyos tekintetben ez igaz is.
Ki hitte volna, hogy az állambiztonságiak
ennyire impotensek!
Ki hitte volna, hogy ennyire idióták?
Várj csak!
19.32
"Semmi további jelentenivaló."
Jó napot százados elvtárs, hallgassa ezt meg!
Hogy a szám '67-ben miért volt magas, az érthető.
De 1977 - ehhez el kell magyarázni a társadalmi körülményeket.
De hát ez egy irodalmi szöveg. Nem politikai agitáció.
A szöveg kiváló, persze.
Csak szeretném, ha Nyugaton is megértenék.
Mindenképpen szenzáció lesz.
- Ez Hauser! - Persze hogy Hauser.
Nem ment ki Nyugatra!
Színdarabot írnak, közösen.
A 40. évfordulóra.
Hát szerintem ez egyáltalán nem úgy hangzik!
Hát akkor hogy hangzik?
Nem tudom. De nem úgy, mint egy színdarab.
Túl sokat gondolkozik, Leye főtörzsőrmester.
Maga nem értelmiségi, ugye?
Én? Semmiképpen sem!
Akkor ne is viselkedjen úgy!
Azért választottam magát erre a feladatra,
mert jól ismeri a technikát, és nem szokott kérdezni.
Hagyja a gondolkodást az elöljáróira!
Igenis, százados elvtárs! Akkor én megyek.
Szép napot! Vagyis...
jó munkát... kívánok!
Ezt talán át tudom írni.
Elküldök magának minden anyagot, amink van.
Meg tudja írni két hét alatt?
Akkor betehetnénk az első márciusi számba. Talán a címlapra!
Ez Christa.
Georg?
Christa,
ez Gregor Hessenstein.
- Christa Sieland. - Hiszen ismerem!
És mi ez az összeesküvés?
Hauser és én... egy színdarabot írunk közösen.
- Az NDK 40. évfordulójára. - Közösen?
- Talán a Spiegel ír majd róla. - És ki játssza a főszerepet?
Akartuk már kérdezni, kit játszanál szívesebben?
Lenint vagy a kedves idős anyukáját?
Rendben, látom, hogy zavarok. Ledőlök egy órácskára.
Dicséretes, hogy ilyen óvatosak.
Minél kevesebben tudnak erről, annál jobb.
A Stasi-val nem lehet viccelni.
Épp emiatt, hoztam is valamit önnek.
A tortának jobban örültem volna. Van már írógépem.
De annak az írásképét a Stasi már biztosan ismeri.
Ha ezt a szöveget elcsípik a határon,
és beazonosítják, ön már másnap börtönben lesz.
És ez nem tréfadolog, erre Paul a legjobb tanú.
Sajnos ebben a formátumban csak piros szalagot lehetett kapni.
Nem zavarja, hogy pirossal kell megírnia?
Ezen nem fog múlni.
El tudja majd dugni valahol?
- Majd kitalálok valamit. - Ne vegye félvállról!
Nem szeretném, ha legközelebb
arról kellene cikket írnom, hogy ön eltűnt.
Senki sem tudhat róla, hogy ez az írógép létezik.
- A lakás valóban biztonságos? - Igen.
Ez az egyetlen lakás az NDK-ban, ahol azt mondhatom, amit gondolok.
Hát akkor erre igyunk!
A pezsgő ugyanis valódi.
Igyunk arra, hogy ön mutassa meg egész Németországnak
az NDK valódi arcát.
Ez jobb, mint az orosz...
Egészségünkre!
Grubitz elvtárshoz jöttem. Sürgős!
Lehetetlen! Sokat fektettünk bele...
A legkorábbi időpont, amit adhatok, holnap 14.30.
Mondd meg neki, hogy ha leleplezi a hálózati személyt,
bezáratjuk a templomot. Mi sem egyszerűbb.
Hívja fel a pápát, és tegyen panaszt! Na, menj, intézd el ezt!
Wiesler, jó, hogy jössz!
Mutatnom kell neked valamit.
"A művészvilág ideológiai diverzánsainak fogva tartási
feltételei karakterprofilok szerint felosztva."
Nagyon tudományos, ugye?
A disszertációt elbírálta: Grubitz professzor.
Hogy tetszik?
Kiváló munka. Négyest adtam rá, nehogy azt higgyék, hogy
könnyű nálam doktorálni! De valóban kiváló munka!
Tudtad, hogy a művészek között csak öt különböző típus létezik?
Dreyman például,
ő a 4. típus, "hisztérikus antropocentrikus".
Képtelen egyedül lenni, szüksége van a barátaira.
Az ilyen típusnál nem szabad pert rendezni, mert akkor kivirulna.
Mindennek nyilvánosság nélkül kell zajlani.
Teljes izoláció, és nem szabad tudnia, hogy meddig.
Senkivel sem szabad kapcsolatba kerülnie, még az őrökkel sem.
De a legjobb elbánásban kell részesíteni.
Semmi zaklatás vagy kegyetlenség.
Semmi, amit később megírhatna.
10 hónap után hirtelen szabadon engedjük,
és nem lesz vele több gondunk.
És tudod, mi a legjobb?
A 4. típusból a legtöbben, akiket így kezeltünk,
utána már egyáltalán nem írtak
vagy festettek, vagy akármi...
és nem is kellett rájuk külön nyomást gyakorolni.
Tiszta haszon!
És te miért jöttél? Van valami újdonság a Dreyman ügyben?
Igen, erről akartam beszélni.
Azt hiszem, ideje volna...
Minek volna ideje?
...hogy szűkítsük az ügyet.
Nem akarok két műszakot egy ilyen bizonytalan esethez.
Bizonytalan?
Tehát nem hiszed, hogy találunk valamit a miniszternek?
Talán, ha stratégiát váltanánk,
és nem csak a lakásán figyelnénk 'Lazlot'-t.
Adjam át Udonak az ügyet?
Szívesem csinálnám tovább én magam.
Miért?
Lehet, hogy még kiderül valami,
csak szabadabban akarom beosztani az időmet,
mikor jövök vagy megyek, nappal vagy éjszaka.
Talán csinál valamit a lakásán kívül.
Valami nem tetszik itt nekem.
Valamit nem mondasz el nekem.
Hát jó, Udot máshová osztom be.
Jó hasznát veszem majd ebben az egyházi ügyben.
Nyújtsd be írásban az indítványt,
és írd rá, hogy a gyanú nem 100%-ig megalapozott!
És Wiesler:
Még egy jó tanács.
Már nem vagyunk a főiskolán.
A projektre nem kapsz osztályzatot. Itt a siker a lényeg.
A Statisztikai hivatal... ... mindent tud.
Hány cipőt veszek évente: 2,3.
Hány könyvet olvasok: 3,2.
És hány tanuló kap évente kitűnőt az érettségin: 6347...
17.00 'Lazlo' készülő darabjából olvas fel Hausernak és Wallernak.
Fogorvosi rendelő
- Nem színdarabot írunk, Christa. - Nem kell elmondanod.
De el szeretném mondani.
- Egy olyan szöveg... - Ne mondd el!
Talán tényleg nem vagyok elég megbízható...
De én...
Én már teljesen hozzád tartozom. Bármi legyen is.
... Riesenuber miniszter, a cikk szerzője
azt mondta, nincs kész recept a károsodott erdők megmentésére.
Újabb feszültségek a két német állam között.
A Spiegel hírmagazin ma címlaptörténetként hozta le
egy meg nem nevezett keletnémet író szövegét,
melynek témája: Öngyilkosság az NDK-ban. Mivel egy sor
kelet-berlini értelmiségi lett öngyilkos az elmúlt időben,
legutóbb a neves rendező, Albert Jerska.
Miután 7 éven keresztül tiltó listán volt,
Jerska január 5-én véget vetett az életének.
Az NDK 1977 óta statisztikailag nem tartja számon az öngyilkosokat.
Abban az évben csak Magyarországon volt
magasabb az öngyilkosok aránya.
- Igenis, tábornok elvtárs! - Maga egy csődtömeg!
- Igen, de már... - Nyomorult kezdő!
Tábornok elvtárs, a Spiegel-nél
egy hálózati személy megszerezte a kézirat másolatát.
Gratulálok! És ki írta ezt a szarságot?
Ő sem tudta, ki volt, de az írógép írásképe alapján...
Maga töketlen! Eredményeket akarok!
Tábornok elvtárs, amint eredmények lesznek...
Nagyon remélem! Különben falhoz állíttatom!
Andrea, hol van az írásszakértő?
Ebből arra következtetek, hogy ez egy exportra készült,
hazai modern, úti-írógép.
Valószínű, hogy a VEB-Groma gyár Kolibri nevű modellje.
Ha a tinta fekete volna, biztosabbat tudnánk.
És kinek van ilyen írógépe?
A nyilvántartásban nem szerepel ez a típus.
Ezzel nem megyek semmire. Mivel ír Hauser?
Az Olivetti gyár Valentino típusú gépén dolgozik.
Annál a modellnél a horizontális...
Jó, jó, és Wallner?
Ő egy hazai Optima Elite-en ír.
Georg Dreyman?
Georg Dreyman első vázlatait kézzel írja,
és egy Original Vanderer Torpedon gépeli le.
Még sosem írt más írógéppel.
Milyen nagy egy ilyen Kolibri?
Egyike az iparilag előállított legkisebb gépeknek.
19,5 cm x 9 cm x 19,5 cm.
Tehát be lehet csempészni, mint egy könyvet.
Köszönöm. Elmehet.
Viszontlátásra, elvtárs!
NDK - A titkos öngyilkossági statisztikák
Andrea, kapcsolja Wiesler századost!
16.00. A csoport nagyon fáradt a sok írástól.
- Igen. - Hallottál az öngyilkoscikkről?
- Spiegelben? Igen. - És kitől?
Hauser felhívta Dreymant, ő beszélt róla.
Wiesler, ez most nagyon fontos
a karrierem miatt. És a te karriered miatt is.
Nem mondott valamit, hogy ki írhatta a cikket?
Vagy neked van valami tipped?
Nem hiszem, hogy mondott volna valamit. Nem, nem mondott semmit.
27-én a Spiegel egy szerkesztője álnév alatt jött át a határon,
és négy órát töltött itt. Gregor Hessenstein.
A VI. Részleg Prenzlauer Bergig követte, de aztán elvesztették.
Nem került kapcsolatba Dreymannal?
- Azt jelentettem volna. - Igen, persze.
De nagyon úgy érzem, hogy ezt a szöveget egy szépíró írta.
Tehát tartsd nyitva a füled!
A francba!
Szálljon be!
Ha egy munkatársa becsapja, akkor megbünteti, ugye?
De, de, persze!
Akkor is, ha nő, ugye?
Természetesen.
És mindenki, aki egy nagy embert szolgál, a munkatársa, ugye?
Így is mondhatjuk.
Sőt, tulajdonképpen így kell mondanunk!
Ott veszi át az illegális idegnyugtatókat.
Christa-Maria Sieland.
Úgy érzem, ezt tudnia kell, a maga hatáskörébe tartozik.
Hogy kitekeri-e a nyakát, azt döntse el maga!
De német színpadon nem játszhat soha többé.
És most tűnjön el!
Csukja be az ajtót!
Sieland asszony, kérem, jöjjön velünk a tényállás tisztázása érdekében.
Jöjjön!
Nos,
Sieland elvtársnő, egy szép karrier vége, hm?
Igazán kár, maga jó színésznő.
Tényleg nagyon jó.
Csak egy kicsit rövid volt.
Mit csinál egy színész, ha már nem játszhat?
Kérem...
Nem tehetnék valamit önért?
Vagy az állambiztonságért?
Ezzel már sajnos elkésett.
Nagyon sok művészt ismerek. Sok mindent megtudhatnék tőlük.
Elhiszem. De ezzel már nem segíthet magán.
Talán van valami más...
ami mindkettőnknek kellemes lenne.
Sajnos, hogy is mondjam,
ön szerzett magának egy nagyon magas rangú ellenséget.
Ezért az én kezem is kötve van.
Van bármi, amivel még megmenthetném magam?
Sajnálom, asszonyom...
De volna egy lehetőség...
ha már olyan sok művészt és írót ismer...
Nem tudja, ki volt annak a cikknek szerzője,
ami a múlt héten jelent meg a Spiegelben? Az öngyilkosokról.
Állambiztonság, nyissa ki!
Kinyitni!
Bement a dolgozószobába.
Menjetek be, nehogy megsemmisítse a bizonyítékokat.
Feszítővasat!
Erre talán nem lesz szükség. Mi történt, elvtársak?
Házkutatási parancsunk van. Olvassa el!
- Mit keresnek? - Az titkos.
Boysen, Müller, háló és előszoba. Greska, konyha
fürdőszoba, vécé, folyosók, Heise,
Thomas, nappali és dolgozószoba.
Mit szokott itt elégetni?
A rossz szövegeket.
Sok nyugati irodalmat olvas.
Az a kötet éppenséggel Margot Honecker ajándéka.
- Hogy álltok? - Minden terv szerint halad.
Nem találtunk semmit. De sok nyugati könyv és újság van.
Sehol sincs, amit kerestünk.
- Alaposan körülnéztek? - Igenis, alezredes elvtárs.
Mi a következő lépés?
- Alezredes elvtárs? - Visszavonulunk!
A minisztérium címe. Ha kárt okoztunk, itt kérhet kártérítést.
Biztos vagyok benne, hogy semmi kárt nem okoztak.
Igen?
Wiesler, holnap reggel 9.00-kor várlak Hohenschönausenben.
Hát jó: Mi azt gondoljuk, hogy Christa-Maria volt az.
Elkapta a Stasi, és elárult téged.
- Nem ő volt. - Honnan tudod?
Te magad mondtad, a múlt éjjel nem volt nálad.
Ismeri a rejtekhelyet.
Igen, ismeri.
Tehát, ha igazad van, és valóban miatta volt a házkutatás,
akkor ő az őrangyalunk.
Grubitz alezredeshez jöttem.
Wiesler százados.
76-os kihallgatóterem.
Igen. Gyere be!
Ülj le!
Nos?
- Mire volt ez jó? - Hogy mire volt jó? Még kérded?
Mivel gyanúsítod Dreymant?
Ő a Spiegel-cikk szerzője.
Ki mondta ezt?
Gyere velem!
Tessék!
Nem tudom, hogy lehet az, hogy nem tűnt fel neked semmi,
de tudom, hogy ügyes kihallgató-tiszt vagy.
Ezért kapsz egy utolsó esélyt.
Hozza be a 662-es foglyot!
Még a jó oldalon állsz?
- Igen. - Akkor ne rontsd el még egyszer!
Rögzítsem a foglyot?
Ő már hálózati személy. Elmehet.
Tehát maga a tartótisztem?
Akkor hát irányítson!
Körülbelül 10 óra...
nem, tulajdonképpen csak 9 és fél van még hátra.
És az igazgató bejelenti a közönségnek,
hogy ön ma betegség miatt nem tud játszani.
És ez az utolsó alkalom, hogy a neve elhangzik a színházban.
Ezt akarja?
Mondja meg, hol rejtették el a bizonyítékot!
Nincsenek bizonyítékok.
Nincsen írógép. Én találtam ki az egészet.
Remélem, hogy nem így van.
Különben önt is fogva kell tartanunk.
A hamis vallomás két év börtönnel büntetendő.
Dreymant mindenképp bebörtönözzük.
Az ön vallomása és a terhelő anyagok,
amit a lakásban találtunk bőven elegendőek ehhez.
Legalább önmagát mentse meg.
Nem is hinné, milyen sok ember kerül börtönbe értelmetlen hősiességből.
Gondoljon a közönségére!
"Gondoljon a közönségére!" - Tényleg jó ötletei vannak!
Gondoljon arra, mi mindent tett önért az állam
egész élete során!
Most ön is tehet valamit az államért.
És az állam hálás lesz.
Mondja meg, hol van az írógép elrejtve.
Dreyman sosem fogja megtudni.
Önt azonnal szabadon engedem,
és mi csak akkor csapunk le, amikor ön már hazaért.
Bizonyára képes rá, hogy eljátssza a meglepettet.
És este már a színpadon állhat.
Ahol elemében érzi magát.
A közönség előtt.
Mondja meg, hol vannak a bizonyítékok.
Hol vannak?
A lakásban vannak.
A küszöb alatt.
A nappali...
és az előszoba között.
Le lehet emelni a küszöböt.
Itt?
Jelölje meg a pontos helyet!
Kissé megviseltnek látszik.
Ön már hálózati személy. Ez kötelességekkel jár,
konspirációt és teljes titoktartást követel.
De privilégiumokat is jelent.
Őrség! Hívja ide Wieslert!
A százados már elhagyta az objektumot, alezredes elvtárs.
Vagy úgy.
Értem. Leléphet.
Mit csinál a lovas, ha ledobja a ló?
Újra felpattan rá. Menj be, és aludd ki magad!
Ami tegnap történt, annak semmi köze a lakáshoz.
De az egész országhoz van köze.
- Christa! - Várj, Kerschneréknél voltam, és nem volt víz!
Le kell zuhanyoznom.
- Gyorsan leléptél. - Még tart a megfigyelés.
- Mindketten a lakásban vannak? - Igen.
A mai jelentés.
A 'Lazlo' ügy utolsó napi jelentése.
Miért nem hívtál fel?
Tessék?
Hogy miért nem hívtál fel?
Vidéken voltam...
Ideadnád a körömkefét?
Itt volt a Stasi. Átkutatták a lakást.
Ki volt itt?
- Állambiztonság. Nyissák ki! - Maradj itt!
Jó napot, Grubits alezredes vagyok, az Állambiztonsági Minisztériumból!
Meg akartam győződni, hogy tegnap az emberek jól dolgoztak-e.
Ez a dolgozószoba? Kezdjük itt!
Emberek, lapozzák át a könyveket, biztos cédulák vannak elrejtve...
Nahát, mit látok itt?
Ez a küszöb nekem nem kóser.
Lehet, hogy egy titkos rekesz van alatta?
Hagyja csak, ő nem gyanúsított!
Micsoda színésznő!
Túl gyenge voltam!
Soha nem tudom jóvátenni, amit csináltam.
Nem kell semmit jóvátenned. Érted? Az írógépet én...
Bocsáss meg! Bocsáss meg! Bocsáss meg!
Én...
Menjenek vissza az emberekkel a központba! A bevetésnek vége.
Dreyman elvtárs, elnézést kérek.
Befejeztük az akciót. Valószínűleg tévesen informáltak.
Gyere!
Wiesler, ne legyenek illúzióid!
A karrierednek vége.
Még ha elég okos voltál is, hogy ne hagyj hátra nyomokat.
Most már a nyugdíjazásodig csak leveleket fogsz nyitogatni.
Az elkövetkező húsz évben!
Húsz év...
hosszú idő.
Megválasztották az új szovjet pártfőtitkárt: Mihail Sz. Gorbacsov.
4 évvel és 7 hónappal később
Megnyitották a falat!
Igen, megnyitották a falat!
A határőrök felnyitották a sorompókat, óriási a lelkesedés.
Ezernyi ember özönlik... hihetetlen!
Kedves hallgatóim, 1989. november 9-e
be fog vonulni a történelembe! Velem szemben egy család...
2 évvel később
Ó, gyermekem, mi lelt? Újabb látomás?
A te Artúrod... halott!
Artúr!
Nem lehet, hogy ez egyszer tévedsz? Hisz ma reggel...
Nem, nővérem, higgy nekem!
Elragadta a halál.
Hű emberei körülötte állnak, mint ti körülöttem.
S ők hét rövid árnyékot vetnek a nemes, halott testre.
Összezúzta a nagy kerék.
Látom... de bárcsak ne kellene látnom!
Mért nem kímél meg ettől az ég?
Elena, menj haza, és ölts gyászruhát!
Én majd befejezem a műszakodat.
Túl sok az emlék, ugye?
Én is így éreztem. Ki kellett jönnöm.
De miket hallok?
Nem írt semmit, mióta ledőlt a fal?
Ez igazán nem jó.
Azok után, hogy országunk mennyit invesztált önbe!
De végül is megértem önt, Dreyman.
Miről is írhatna az új Németországban?
Semmi, amiben hinni lehet,
semmi, ami ellen lázadni lehetne...
Szép volt az élet a mi kis köztársaságunkban...
Sokan csak most értik ezt meg.
- Valamit meg kell kérdeznem. - Bármit kérdezhet, bármit!
Tulajdonképpen engem miért nem hallgattak le?
Hisz mindenkit megfigyeltek. Engem miért nem?
Hisz teljes körű megfigyelés alatt állt. Mindent tudtunk önről.
Teljes körű megfigyelés?
Az egész lakás be volt poloskázva. Mindent bevetettünk.
Lehetetlen.
Nézzen be a villanykapcsolók mögé.
Mindent tudtunk.
Még azt is tudtuk, hogy a kis Christát
nem igazán tudta kielégíteni.
Elképesztő, hogy ilyenek vezettek egy országot, mint maga.
Emlékhely és kutatóközpont
Várjuk a látogatókat!
Egy kicsit várnia kell, elég sok aktáról van szó.
Időrendi sorrendbe tettük őket.
A régiek vannak felül, és az újabbak legalul.
Elismerésem!
Georg Dreymant, fedőneve 'Lazlo' operatív feldolgozás alá vonjuk.
A gyanú Bruno Hempf miniszter részéről merült fel.
'Lazlo' engedély nélkül naponta kapja futár útján
a Frankfurter Allgemeine Zeitung-ot.
Javaslom, hogy ne füleljük le a futárt, nehogy
'Lazlo' gyanút fogjon, hogy figyeljük.
'Lazlo' és CMS kibontják az ajándékokat.
Utána feltehetőleg közösülnek.
Paul Hauser nagybátyja érkezik látogatóba Nyugat-Berlinből.
Meséltek neki a színdarabról,
amit 'Lazlo' és Hauser az NDK 40. évfordulójára írnak.
A tervezett színdarabról további adatokat várunk.
Foglalja össze a tartalmát, stb.
Első felvonás:
Lenin folyamatosan veszélyben van.
Noha a nyomás egyre nő,
mégsem mond le forradalmi terveiről.
Lenin kimerült.
HGW...
HGW XX/7...
Én, Christa-Maria Sieland, önként kötelezem magam, hogy
hálózati személyként együttműködök az Állambiztonsági Minisztériummal
Elhatározásom azon meggyőződésemen alapszik, hogy...
Dreyman a szerzője az "Egy férfi, aki már odaát van."
Című cikknek, ami a Speigelben jelent meg.
C. M. Sielandot március 10-én, Hempf miniszter adatszolgáltatása
nyomán vettük őrizetbe.
Másnap 13.50-kor engedtük el,
miután elárulta a bizonyítékok rejtekhelyét,
és aláírta az együttműködési megállapodást. Fedőneve: Marta.
13.50-kor?
De akkor mikor tudta...?
Az eredménytelen házkutatás és 'Marta' hálózati személy
baleseti halála következtében
'Lazlo'-val szemben az operatív műveletet beszüntetjük.
HGW előléptetési tilalma a mai nappal életbe lép.
Áthelyezzük az M osztályra,
és a jövőben nem kaphat önálló felelősséggel járó munkát.
10.50 - elfoglalom őrhelyemet 'Lazlo' háza előtt.
15.10-kor 'Marta' megérkezik, egyenesen Hohenschönausenből.
Házkutatásról szóló jelentés mellékelve.
'Lazlo' operatív feldolgozási művelet vége. HGW 15.15
Kicsoda HGW XX/7?
Álljon meg!
Menjünk vissza a Hufeland utcába.
2 évvel később
Szonáta egy jó emberről
HGWXX/7-nek ajánlom, köszönettel
29,80. Ajándékcsomagolást kér?
Nem. Nekem lesz.
Szereplők
zene
fényképezte
írta és rendezte
Magyar szöveg: Sárossi Bogáta
A filmben elhangzott versrészlet:
Bertolt Brecht: Emlékezés A. Máriára Fordította: Csorba Győző
Forgalmazza a Best Hollywood Kft.